વરસાદની શરૂઆત થતાં જ બજારમાં જાંબુના ફળો દેખાવા માંડે છે. ભારત, નેપાળ, બાંગલાદેશ, શ્રીલંકા, ઇન્ડોનેશિયા, ટોબાગો જેવા અનેક ટ્રોપિકલ દેશોમાં જાંબુ ખૂબ પાકે છે. માવેદાર, મીઠા રસવાળા જાંબુમાં અનેક ગુણકારી અને આરોગ્યપ્રદ તત્ત્વો રહેલા છે. જાંબુ ગ્લુકોઝ, ફ્રુક્ટોઝ, મિનરલ્સ, વિટામિન્સ અને ફાયટોન્યુટ્રિઅન્ટસથી ભરપૂર છે. તેમાં આયર્ન પ્રચૂર માત્રામાં છે, જેથી તેના સેવનથી લોહીની ગુણવત્તા સુધરે છે.